
Основни видове софтуер
Софтуер или програмно осигуряване се нарича всяка програма, предназначена за конкретен компютър. Софтуерът най-общо се разделя на два типа:
1. системен софтуер
1. приложен софтуер

Базов софтуер
Базовият софтуер осигурява дейности, които са общи за компютърната система и не са свързани с конкретни приложения или потребители. Базовият софтуер съдържа програмни средства, необходими за ефективната експлоатация на компютърната система и на нейните три компонента – хардуер, софтуер и данни. По същество е допълнение към хардуера. Като правило се доставя едновременно със закупуване на хардуера.
Има две важни функции:
1. да осигурява ефективна работа на компютърната система като цяло – съвместна работа на хардуера и софтуера, оптимално използване на ресурсите;
1. да улесни различни категории потребители при решаване на задачи с използване на компютър;

Компоненти на базовия софтуер са:
1. операционна система – система от програми за управление на съвместната работа на всички компоненти на компютърната система;
1. инструментален софтуер – система от програми, предоставяща различни средства за обслужване, развитие и експлоатация на отделните компоненти на компютърната система;
1. интерфейсни програми , които осигуряват различните начини за взаимодействие между потребителите и компютъра.
Инструментални средства
Инструменталният софтуер включва средствата за автоматизирано създаване на приложни програми и средства за експлоатация на компютърната система. Към средствата за разработване на приложения се отнасят средите за програмиране и системите за управление на бази от данни.
Системата за управление на бази от данни позволява да се организират потребителските данни, да се въвеждат нови данни, да се актуализират и ползват съществуващи данни.
Средствата за разработване на приложения са сложни програми, предназначени за автоматизиране на процеса за създаване на нови програмни системи. Към тези средства се отнасят софтуерните инструменти и средите за програмиране.
Софтуерните инструменти са програми, които се използват за разработване или развитие на други програми. – текстов редактор, архиватори и др.
Средите за програмиране позволяват да се създават програми, като вместо машинен език се използват специално създадени езици за програмиране.
При наличието на програма – транслатор, изпълнението на алгоритъма, който човек е създал и записал под формата на програма на алгоритмичен език, преминава през два основни етапа:
1. анализ и преобразуване/транслиране/ на програмата, записана на съответния алгоритмичен език, в програмата на машинен език от компютър.
1. Изпълнение на програмата на машинен език от компютър
Транслаторите, които първо изпълняват изцяло 1. и преминават към етап 2. се наричат компилатори.
Разпространен е и друг подход –последователно транслиране на части от програмата и незабавното им изпълнение. Транслатори, които действат по този начен, се наричат интерпретатори.
Сервизните програми са програми, които потребителите използват в процеса на експлоатация или обслужване на компютърната система.
Драйвери са програмите управляващи периферните устройства. 

Въпроси:
1. Какви типове софтуер има?
1. Кои са компонентите и функциите на базовия софтуер?
1. Какво представляват средите за програмиране?
1. Проучете с какви среди за програмиране разполага достъпната ви КС?
За домашно: Изучете самостоятелно допълнителната тема към урока - Компоненти на средата за програмиране.
Основни понятия в урока

Инструментален софтуер            system services
Интерпретатор                            interpreter
Компилатор                                 compiler
Програмно осигуряване               software
Сервизна програма                      utility program
Транслатор                                  translator

